paragraph_text: Marsonija je dobila ime po rimskom bogu rata Marsu. Područje grada Slavonskoga Broda i šire okolice bilo je naseljeno već od neolitika. U 4. st. pr. Kr. to su područje naseljavali Kelti, a zatim ilirsko pleme Breuci. Kada je bila ugušena ilirska buna (9. god.) pod vodstvom breučkog i desidijatskoga vladara Batona, Rimljani su zavladali Panonijom pa i područjem Slavonskoga Broda. U rimsko doba na području grada postojalo je naselje Marsonia, smješteno na cesti Siscia–Sirmium, što potvrđuju mnogi arheološki nalazi. Na području grada naselili su se u VI. st. Slaveni.<ref>Hrvatska enciklopedija (LZMK) - Slavonski Brod